Publicada la convocatòria per a la provisió d’una plaça en propietat de Tècnic Superior de Recursos Humans (PRESENTACIÓ SOL·LICITUD DEL 6 DE MARÇ AL 6 D’ABRIL)
2025-07-24

Amb data de 20 de febrer de 2020, s’ha publicat en el Butlletí Oficial de la Província (BOP), la convocatòria i les bases per part de l’Ajuntament de Burjassot per a la provisió d’una plaça en propietat, vacant en la plantilla, de Tècnic Superior de Recursos Humans, mitjançant procediment de concurs oposició. La plaça està enquadrada en l’Escala d’Administració General, Subescala Tècnica, grup A, subgrup A1.

Per a poder prendre part en les proves selectives d’aquesta convocatòria, s’han de complir una sèrie de requisits com, per exemple, posseir la nacionalitat espanyola o d’alguns dels Estats membres de la Unió Europea, de conformitat amb el que es disposa en l’art. 54 RDL 5/2015; posseir les capacitats i aptituds físiques i psíquiques necessàries per a l’acompliment de les tasques corresponents; tindre complits els setze anys i no excedir, en el seu cas, de l’edat màxima de jubilació forçosa i estar en possessió del títol de Grau en Dret, Ciències Econòmiques o Empresarials, Ciències Polítiques o Sociologia, o equivalent, o en condicions d’obtindre-ho en la data en què acabe el termini de presentació d’instàncies, entre altres requisits contemplats en les bases de la convocatòria.

Les instàncies, juntament amb la documentació requerida per a prendre part en el procés selectiu, aniran dirigides al Sr. Alcalde-President de l’Ajuntament de Burjassot, havent de presentar-se en el Servei Atenció al Ciutadà, situat a la Casa de Cultura del municipi (carrer Mariana Pineda núm. 93-95), o en la forma que determina l’art. 16 de la Llei 39/2015, d’1 d’octubre.

El termini de presentació d’instàncies serà de vint dies hàbils comptats a partir del següent al de la publicació de l’anunci en el Diari Oficial de la Generalitat Valenciana (DOGV). La publicació en el DOGV s’ha produït el 5 de març, per tant, el termini per a la presentació de sol·licituds comença el divendres 6 de març i conclourà el dilluns 6 d’abril.

Les Bases d’aquesta convocatòria poden consultar-se en el Tauler d’anuncis de l’Ajuntament de Burjassot, així com en la Seu Electrònica.